Uputa za pokretanjezahtjeva za priznavanje inozemne stručne kvalifikacijepo **općem sustavu priznavanja**

Dokumenti (dokazi) koji se prilažu zahtjevu trebaju biti **u originalu ili ovjerenoj preslici (kopiji) i po potrebi ovjerenom prijevodu na hrvatski jezik.**

Obrascu zahtjeva potrebno je priložiti **i po jedan primjerak neovjerene preslike (kopije) svakog priloženog dokumenata.**

**Napomene:**

* prijevod na hrvatski jezik vrši **stalni sudski tumač** za strani jezik na kojemu je izdana inozemna stručna kvalifikacija;
* preslike službenih dokumenata u Republici Hrvatskoj **ovjerava javni bilježnik**;
* preslike službenih dokumenata **mogu se ovjeriti i u inozemstvu**;
* **ukoliko je Zahtjev nepotpun, podnositelj zahtjeva biti će pisanim putem obaviješteni o potrebnoj nadopuni dokumentacije.**
* **Hrvatska liječnička komora će nakon obrade zahtjeva podnositelju vratiti originale i ovjerene kopije dokumenata, a u predmetu će zadržati zahtjevu priložene neovjerene preslike (kopije).**

**Zahtjevu je potrebno priložiti slijedeće dokumente:**

* **Dokaz o državljanstvu**
* **domovnica ili neki drugi dokument kojim se dokazuje državljanstvo** ili **preslika** **putovnice (pasoša)**
* **Dokaz o prethodno završenom obrazovanju**
* **svjedodžbu završnog razreda srednje škole.** Ovaj dokaz **nije potrebno** priložiti ako su na dodatku diplome navedeni uvjeti upisu na visokoškolsku ustanovu.
* **Dokaz o formalnoj osposobljenosti** ili drugi dokaz o završenom formalnom obrazovanju
* **diplomu inozemne visokoškolske ustanove-medicinskog fakulteta.**
* **dodatak diplomi, ili drugi dokument odnosno dokumente,** u kojem/kojima je naveden: službeni naziv i trajanje studijskog programa, uvjeti upisa, godina upisa, svi nastavni predmeti koji su bili propisani studijskim programom završetkom kojeg je podnositelj zahtjeva stekao visokoškolsku kvalifikaciju i akademski naziv doktor medicine u državi u kojoj je bilo provedeno osposobljavanje, ukupna satnica za svaki predmet i potvrda da su nastavni predmeti položeni (ocjena).
* **cjelovit nastavni plan i program** inozemne visokoškolske ustanove (medicinskog fakulteta), ovjeren od visokoškolske ustanove u znak potvrde da je taj nastavni plan i program bio važeći za podnositelja zahtjeva za priznavanje inozemne stručne kvalifikacije, te da je u skladu s njime stečena visokoškolska kvalifikacija doktora medicine.

**Napomena:**

* podnositelji zahtjeva, **koji su tijekom studija prelazili s jedne visokoškolske ustanove na drugu visokoškolsku ustanovu** zahtjevu trebaju priložiti i:
  + preslike **indeksa** **obje** visokoškolske ustanove;
  + **ispisnicu** s visokoškolske ustanove
  + **odobrenje prijelaza-upisa** na drugu visokoškolsku ustanovu.
* **Dokaz o položenom stručnom ispitu**
* **plan i program pripravničkog staža** (preslika stažističke knjižice i/ili plan i program izdan od inozemne nadležne ustanove ili izvadak iz inozemnog službenog lista važećeg za period provedbe pripravničkog staža podnositelja zahtjeva)
* **uvjerenje/potvrdu o položenom pripravničkom ispitu**
* **Dokaz o stručnoj kvalifikaciji**
* **plan i program specijalističkog staža** (preslika dokumenta praćenja specijalističkog staža i/ili plan i program izdan od inozemne nadležne ustanove ili izvadak iz inozemnog službenog lista važećeg za period provedbe specijalističkog staža podnositelja zahtjeva)
* **uvjerenje/potvrdu/ rješenje/diplomu o položenom specijalističkom ispitu**
* **Dokaz o stručnom iskustvu**
  + **potvrdu poslodavca** ili presliku **radne knjižice**
* **Ostali dokumenti**
  + **dokaza o članstvu u inozemnoj liječničkoj komori**
* **vjenčani list ili rješenje nadležnog tijela** za podnositelje zahtjeva koje su promijenile ime i/ili prezime
  + **punomoć,** ovjerena kod javnog bilježnika, **o određivanju opunomoćenika za primanje pismena ili za zastupanje s prebivalištem u Republici Hrvatskoj**, za podnositelje zahtjeva koji imaju prebivalište u inozemstvu (sukladno čl. 37 Zakona o općem upravnom postupku „Narodne novine“ br. 47/09).
* **Dokaz o uplati naknade za troškove postupka priznavanja inozemnih stručnih kvalifikacija u visini 1.000,00 kn**
* **preslika uplatnice** *(vidi uputa za uplatu naknade za troškove postupka)*